OpenLLM-France/wikimedia huggingface dataset:
# Palentzia

Palentzia (gaztelaniaz eta ofizialki, Palencia) izen bereko probintziako hiriburua da eta haren hegoaldean dago kokatuta.
Carrión-eko ibarrean kokatuta dago, ibaiak Pisuergarekin bat egiten duen lekutik gertu.
82.263 biztanle zituen 2006an, eta 76.331 2023an.

## Banaketa administratiboa
### Erdiguneko auzoak

* Centro-Catedral
* Centro-La Puebla
* Centro-Salón de Isabel II
* Centro-San Pablo

### Zabalguneko auzoak

* Campo de la Juventud
* El Carmen
* Pan y Guindas
* Nueva Balastera
* San Telmo - Santiago
* Madrid
* San Juanillo
* Eras del Bosque
* Ave María

### Kanpoko auzoak

* Allende el Río
* Ntra. Sra. de los Ángeles
* Santa Marina
* San Antonio
* Cristo del Otero

## Ekonomia

Merkataritza eta industria (ehungintza, janari industria, kimika industria) dira ekonomia jarduera nagusiak.

## Historia

Erromatar hiria izan zen (Pallantia). Apezpiku egoitza izan zen IV. mendetik aurrera. Musulmanek suntsitu ondoren, basamortu bihurtua geratu zen Palentziako lurraldea, baso guztiak bota baitzituzten haiek. Nafarroako Antso Nagusiak hiria berriro eraiki zuen (1032), apezpiku egoitza berritu zuen eta eskubide batzuk eman zizkion (1035-II-17). Alfontso VIII.a Gaztelakoak Espainiako lehenengo unibertsitatea sortu zuen han (1208), 1262. urtean Salamancara eraman zena.

## Ondasun nabarmenak

Aipagarriak dira , besteak beste, 1321-1516 bitartean eraikitako katedrala (Juan de Flandesen erretaula nagusia, 1509; Jan Joest de Haarlemen Ama Errukitakoa triptikoa, 1505; Grecoren San Sebastian, 1580; Pedro Berrugueteren diptiko bat eta Mateo Cerezoren Santa Katalinaren ezkontza mistikoak), San Miguel eliza (XII-XIII. mendeak), San Pablo monasterioko eliza gotikoa (XVI-XVII. mendeak) eta Santa Clara eliza gotikoa (XIV-XV. mendeak).
Bestela, bertako Aste Santua deklaratu dute nazioarteko interes turistikodun jaia.

## Palentziar ezagunak

* Trinidad Arroyo (1872-1959), oftalmologoa.
* Pedro Aguado Bleye (1884-1954?), historialaria.
* Victorio Macho (1887-1966), eskultorea.
* Maria Silva (1941-2023), aktoresa.
* Ana José Cancio (1960-), kirol-kazetaria.
* Pablo Casado (1960-), politikaria.
* Elena Anaya (1975-), aktorea.
* Marta Dominguez (1975-), atleta.

## Herri eta hiri senidetuak

* Bourges (Frantzia)

## Ikus, gainera

* Tierra de Campos

## Erreferentziak

* ↑ Euskaltzaindia. 32. araua: Espainiako erresumako autonomia-erkidegoen, probintzien eta probintzia-hiriburuen izenak. (Noiz kontsultatua: 2012-5-26).
* 1 2 3 Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-06-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) Palentziako Udalaren webgunea
* Datuak: Q8378
* Multimedia: Palencia / Q8378
# América de Cali

América de Cali (izen osoa: Sociedad Anónima Deportiva América de Cali S.A) Kolonbiako talde ezaguna da, Santiago de Cali hirikoa. Kolonbiako 14 liga irabazi ditu eta Libertadores Kopan sarritan izan da finalista.

## Palmaresa
### Kolonbian: 15

* Kolonbiako futbol liga (15): 1979, 1982, 1983, 1984, 1985, 1986, 1990, 1992, 1997, 2000, 2001, 2002(A), 2008(F), 2019(F), 2020(A).
** Apertura (A), Finalización (F)

### Nazio artean: 1

* Libertadores Kopa:
** Txapelduna (0)
** Finalista (4): 1985, 1986, 1987, 1996.
* Merconorte Kopa (1): 1999.

## Kanpo estekak

* (Gaztelaniaz) Atlético Nacionalen webgunea
* Datuak: Q391987
* Multimedia: América de Cali / Q391987
# Ana Gisasola

Ana Gisasola Zaldua (Zumarraga, Gipuzkoa, 1959 -) medikuntza alternatiboko terapeuta da, ezaguna gaiari buruz idatzitako lanengatik.

## Lanak

* La Fuerza Esta En Tu Interior, 2014.

## Erreferentziak

* ↑ «Ana Gisasola presentará mañana su libro 'La fuerza está en tu interior'» Diario Vasco 2015-01-14.

## Kanpo estekak

* Webgune pertsonala
* Goierriko Hitzan egindako elkarrizketa
* Datuak: Q19947921
# Andalucía Tech (Malagako metroa)

Andalucía Tech Malagako metroaren geltokia da, Malaga udalerrian kokatuta dagoena.

## Zerbitzuak

> Geltokia :
| Paraninfo → Atarazanas $^{(en)}$ | terminus |

## Erreferentziak

* ↑ «Lineak eta mapak» www.metromalaga.es (Noiz kontsultatua: 2021-01-07).

## Ikus, gainera

* Malagako metroa
* 1. linea (Malagako metroa)

## Kanpo estekak

* Malagako metroaren webgunea
* Datuak: Q5846068
# Climacodon septentrionalis

Climacodon septentrionalis Phanerochaetaceae familiako onddo espezie bat da.
Sinonimoak: Hydnum giganteum, Hericium septentrionale, Steccherinum septentrionale, Creolophus septentrionalis, Pleurodon septentrionalis.

## Deskribapena

Karpoforoa: Parasitoa, 5 eta 30 cm bitarteko zabalerakoa, eta 3 cm arteko lodierakoa, 15 cm eta gehiago irtena, zurixka, zuri-horixka, banakako karpoforo ugaritan hazten da, elkarri estuki gainjarritako mentsuletan inbrikatuta, 50 cm-ko taldetaraino eta 2 kilo inguruko pisukoak. Apurtzean ertza belztu egiten da, baina ez beti.
Bilbea: Zurixka, zaila, lehorrean horixka, hezurraren antzekoa.
Himenioa: Orratzak estu eta finak, zurixka. 16 mm arteko luzerakoak, kono formako koloregabeko zistidioekin, 50 mikra luze eta 10 zabal, ugari.
Etimologia: Septentrionalis epitetoa, hazkunde eremuagatik du.

## Jangarritasuna

Ez da jangarria.

### Nahasketa arriskua

Laetiporus sulphureus delakoak izan dezake antza.

## Sasoia eta lekua

Hostozabalen egurrean (artea, pagoa, zumarra, urkia).

### Banaketa eremua

Kanada, Ameriketako Estatu Batuak, Mexiko, Costa Rica, Europa, Errusia, Japonia, Txina.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 539 or. ISBN 84-282-0887-5 (T. 4). ISBN: 84-282-0538-8 (O.C.)..
* ↑ Climacodon septentrionalis: GBIF—the Global Biodiversity Information Facility.

## Kanpo estekak

* Datuak: Q5133380
* Multimedia: Climacodon septentrionalis / Q5133380
# Japoniar aranondo

Japoniar aranondoa edo txinatar aranondoa (Prunus persica) Rosaceae familiako fruta-arbola bat da. Fruitua japoniar arana (ume) da. Nahiz eta aran izendatu, lotura estuagoa du abrikotarekin. Ekialdeko Asiako sukaldaritzan (Txinan, Japonian, Korean eta Vietnamen) zuhaitzaren fruitua zukuetan erabiltzen da, alkoholaren gozagarri gisa, ozpinetan (umeboshi) eta saltsetan. Medikuntza tradizionalean ere erabiltzen da. Gainera, Ume loraldia aspalditik gai gogokoa izan da pintura eta olerkigintza tradizionalean sinoesfera osoan (Txinan, Korean, Japonian eta Vietnamen).

## Jatorria

Prunus mume Txinako hegoaldeko Yangtze ibaiaren inguruan sortu zen. Geroago, Japonian, Korean eta Vietnamen sartu zen. Hainbat ingurutan aurki daiteke: baso sakabanatuetan, ibarbasoetan, mendi-magal oihantsuetan eta mendietan, 1.700 eta 3.100 m bitarteko altitudean, eta laborantza-eremuetan.

## Ezaugarriak

Prunus mume hosto erorkorreko zuhaitza da, negu erdialdean loratzen hasten dena, normalean urtarril inguruan otsaila amaitu arte Asia Ekialdean. 4-10 m garai haz daiteke. Loreek 2-2,5 cm diametroa dute eta oso usain lurrintsu dute. Kolore askotako koloreak dituzte: zuri, arrosa eta gorri ñabardurekin. Hostoak, petaloak erori eta gutxira agertzen dira, punta zorroztun forma obalatua dute, eta 4-8 cm luze eta 2,5-5 cm zabal dira.
Fruitua uda hasieran heltzen da, ekain edo uztail inguruan, Asia Ekialdeko urtaro euritsuan izaten da (meiyu izenekoa, 梅雨, "aran-euria"). Drupak 2-3 cm-ko diametroa du, zurtoinetik puntaraino doan ildoarekin. Azala horitu egiten da, batzuetan ikutu gorriekin heldu ahala, eta mamia horitu. Fruituengatik eta loreengatik landatzen da.
* Aran heldugabeak
* Arana
* Aran loreak
* Aran lorea
* Zura
* Prunus mume zuhaiztia

## Erreferentziak

* 1 2 3 (Ingelesez) Armeniaca mume in Flora of China. Missouri Botanical Garden (St. Louis, MO) & Harvard University Herbaria (Cambridge, MA) (Noiz kontsultatua: 21-08-2011).

## Kanpo estekak

* Datuak: Q157763
* Multimedia: Prunus mume / Q157763
* Espezieak: Prunus mume
# Comtat Venaissin

Comtat Venaissin (euskaraz: Venasqueko konderria) Frantzia hegoaldeko antzinako lurraldea da, egungo Vaucluse departamenduan sartua. Rodano ibaiaren, Durance berorren adarraren eta Ventoux mendiaren artean dago. Venasque izan zen Erdi Aroko konderri horretako hiriburua. Hiri nagusiak Apt, Avignon, Carpentras, Cavaillon eta Orange dira.

## Historia

Tolosako kondeen eta Frantziako koroaren esku egon ondoren, Filipe III.a Ausartak, Frantziako erregeak, Gregorio X.a Aita Santuari eman zion lurraldea (1274). Aitasantutzaren mende egon zen 1791n Frantziari lotu zitzaion arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1122980
* Multimedia: Comtat Venaissin / Q1122980
# Eyakera

Eyakera Alaskan hitz egiten zen na-dene hizkuntzetako bat zen, harik eta 2008ko urtarrilaren 23an Marie Smith Jones, azken hiztuna hil zen arte. Haren egoera zela eta, AEBetan oso famatua egin da hizkuntzen galeren auzietan.
Hondamendiaren arrazoien artean ez dago bakarrik ingelesa gailentzea eta jatorrizko hizkuntzen galera. Tlingit herriaren migrazioek haien hizkuntza hedatu zuten halaber, eyakera albo batera utzita. Mendebaldean bizi ziren alutiiq herriaren presioa ere jasan zuten eyakerak. Denboraren poderioz, eyakerazko hiztun asko tlingit kulturaren barruan sartu ziren, beren hizkuntza galduta. Eragina ez zen hala ere indarrezkoa izan, ingelesaren presentzia ez bezala.
Ahaiderik gertukoenak atabaskar hizkuntzak ditu. Bi hizkuntza taldeok, tlingitarekin batera, na-dene hizkuntzen barruko banaketa nagusia osatzen dute.
Tlingit hizkuntzaren eragin eremuko leku-izen asko eyakeraz emanda daude eta baliteke haren hedapena oso handia izatea iraganean, Alaskako kostalde osoan barreiatuta.

## Erreferentziak

* ↑ «Una lengua menos» El País 2008-01-23.

## Kanpo estekak

* Datuak: Q27480
# Urbeltz galpardun

Urbeltz galparduna edo lederkia (Coprinus comatus) Agaricaceae familiako perretxiko jangarri bat da.

## Morfologia

Urbeltza oso erraz identifikatzen da: hasieran bere txapelak hanka osoa estaltzen du. Lehenengo zuria eta leuna da, baina gero ezkatak sortzen zaizkio. Orriak hasieran zuriak dira, gero arrosa kolorea hartzen hasten dira txapelaren muturretik erdialderantz, eta azkenean erabat belzten dira.
Txapela 6-12 cm luze eta 2-5 cm zabal da. Hasieran arrautza formakoa da, gero kanpai altu eta estu gisako forma hartzen du, eta azkenean ertza zabaldu egiten zaio. Azalera zuria eta ezkatatsua dauka, eta gailurrean kolore horixkagoa izan ohi du.
Hanka zuria dauka, txapeletik erraz samar bana daitekeena, argala, zuntzezkoa eta hutsa. Eraztuna dauka, txikia eta estua, oso erraz askatzen dena.
Haragia mehea da, hasieran zuria, gero arrosa eta azkenean beltza. Ez dauka usain berezirik.
Espora beltzak dauzka, eliptikoak eta leunak.

## Ekologia

Espezie hau oso arrunta da udazkenean, nahiz eta udaberritik gehiago ager daitekeen. Larreetan, lorategietan, bide ertzetan... agertzen da.

## Gastronomia

Perretxiko hau jangarri ona da, baina soilik ale gazteak jan behar dira; hau da, oraindik zuriak direnak.

### Nahasketa arriskua

Coprinus comatus delakoarekin (jangarria) nahas daiteke, hau bereizten da, orriak denbora gehiagoan zuri mantentzen direlako eta kapela motzagoa eta oboideagoa duelako. Coprinus clavatus espezieak (jangarria), antz gutxiago du, simaurretan sortzen da eta eraztuna oinaren oinarrian itsatsita geratzen da.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Galeria

* Urbeltz galpardun

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 366 or. ISBN 84-404-0530-8..
* ↑ Coprinus comatus: GBIF—the Global Biodiversity Information Facility.

## Kanpo loturak

* Coprinus comatus Errotari mikologia elkartearen webgunean
* (Ingelesez) Coprinus comatus Mycobank-en
* Datuak: Q275125
* Multimedia: Coprinus comatus / Q275125
* Espezieak: Coprinus comatus
# Lachnellula subtilissima

Lachnellula subtilissima Lachnaceae familiako onddo espezie bat da. Ez du balio sukalderako.
Sinonimoa: Trichoscyphella calycina.

## Deskribapena

Karpoforoa: 1 eta 7 mm bitarteko diametrokoa, gutxi-asko kopa ireki baten itxuran, hanka nabarmen bat du oinarrian;
Himenioa edo barruko aldea: hori-arrautza kolorekoa edo hori-laranja kolorekoa; kanpoko aldea trinkoa da, eta ertzeraino iristen diren ile zuriek estaltzen dute.
Haragia: Ezdeusa, txikia eta haragi gutxikoa. Usain eta zapore nabarmenik gabea.
Etimologia: Subtilissima epitetoa latinetik dator, leuna, txikia, esan nahi duen "subtilis" hitzetik. Neurriengatik?

## Jangarritasuna

Ez du sukaldaritzarako balio.

## Sasoia eta lekua

Urte osoan ohikoa koniferoen adaxka erorien gainean, bereziki pinuen gainean.

### Banaketa eremua

Ipar Amerika, Europa, Errusia, Japonia, Australia, Zeelanda Berria, Korea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. 1987. Guia fotografica y descriptiva 800 especies a todo color, Iberduero or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 567 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.

## Kanpo estekak

* Datuak: Q1753895
* Multimedia: Lachnellula subtilissima / Q1753895
# Anne Rearick

Anne Rearick (Idaho, AEB, 1960) argazkilari estatubatuarra da.

## Biografia

26 urte zituenetik da argazkilaria, eta autodidakta gisa hasi zen. Aldi berean, zinema eta argazkilaritza irakasten ditu Boston inguruko eskola batean, Massachusetts College of Art-en, non bera ere bertan graduatu zen.
Argazkilaritza argentikoa lantzen du, zuri-beltzean eta formatu karratuan, eta berak egiten ditu bere handitzeak. Erretratuak gustuko ditu, baina tonu, ehundura, forma eta argiarekin jolasten argazkiak ateratzea ere gustatzen zaio.
Bere lehen proiektuak bi urte iraun zuen, eta bertan ama ezkongabe baten eta bere alabaren eguneroko bizitzaren argazkia atera zuen.
Bere gaiekin loturak sortzeko denbora hartzea gustatzen zaio, argazkiak egiten dituen herrialdeetan murgiltzea: Hegoafrikako udalerrietan, Ipar Euskal Herrian, Eskoziako landa komunitateetan, Italian, Sète hiriko biztanleak.
Bere lana, sentibera eta humanista, argazkilaritza dokumentala da, Dorothea Langeren tradizioan.
2003an, Guggenheim beka jaso zuen afizionatuen boxeoari buruzko serie baterako. Roger-Pic sariaren eta European Mosaique sariaren irabazlea da (Luxenburgo). Bere argazkiak Frantziako Bibliothèque nationale, Luxenburgoko Centre national de l'audiovisuelen eta San Frantziskoko Arte Modernoko Museoaren nazioarteko bilduma publikoetan daude jasota.
1993tik, Agence Vu-ko kide da, eta Parisko Clémentine de la Féronnière galeriak ordezkatzen du.

## Erakusketak

* Chroniques d'un township, 2014, Visa pour l'image argazki-kazetaritza jaialdia, Roger-Pic saria jaso zuen erakusketagatik.
* La France vue d'ici erakusketa kolektiboa, 2017, Sèteko ImageSingulières jaialdia
* Habiter erakusketa kolektiboa, Cergy-Pontoiseko Festival du Regard jaialdia, 2019ko maiatzaren 24tik uztailaren 14ra, EDF dorrea.
* Gure bazterrak, 2024ko iraila-urria, Miarritzeko mediateka
* Gure bazterrak, 2024ko azaroa, Okendo kultur etxea

## Argitalpenak

* Anne Rearick (miresicoletea). Bernardo Atxaga, Gabriel Bauret, Christian Caujolle. Atlantika, 2003.ISBN 9782843946479
* Township. Editions Clémentine de La Féronnière, 2016.ISBN 9782954226651
* Sète #17. Argazkiak Anne Rearick, Christian Caujollen testua. Le Bec en l’air-CéTàVoir, 2017.ISBN 9782367441122
* La France vue d'ici, kolektiboa. Editions de La Martinière -ImageSingulières-Médiapart, 2017.ISBN 9782732477725

## Erreferentziak

* ↑ Anne Rearick: «Chacun a une histoire qui mérite d’être racontée». 2017-06-04.
* ↑ Barbot, Romain. LA FRANCE VUE D'ICI – Pays Basque. .
* ↑ Barbot, Romain. LA FRANCE VUE D'ICI – Pays Basque #2. .
* ↑ Anne Rearick, saisir la beauté plutôt que la violence... du 29 mai 2016 - France Inter. .
* 1 2 Festival du regard. .
* ↑ Anne Rearick, croqueuse de townships. 2014-08-22.

## Kanpo estekak

* Elkarrizketa:Jendearen edertasuna, argitasuna, zentzumena eta geruza anitzeko irudiak ditut maite Berria, 2024.11.03
* Webgune pertsonala
* Vu agentziaren webgunea
* Datuak: Q63344980
# Breyten Breytenbach

Breyten Breytenbach (Bonnievalle, Hegoafrika, 1939ko irailaren 16a - Paris, 2024ko azaroaren 24a) afrikaans eta ingelesezko idazle hegoafrikarra izan zen. Gaztetan naziotasun frantziarra zuen emakume vietnamdar batekin ezkondu zen; ondorioz, 1950eko Prohibition of Mixed Marriages Act delakoa urratzen zuen, eta erbestera jo behar izan zuen.
Orduz geroztik apartheidaren aurka borrokan aritu da beti. Parisen Okhela izeneko erakunde baten partaide egin zen, zeina Hegoafrikatik erbestera ihes egin behar izan zutenek jasandako arrazismoaren aurka lehiatzen zen. 1975an atxilotu egin zuten, era klandestinoan bere jatorrizko herrialdera itzultzeagatik eta terrorismoa leporatuta. Ondorioz, bederatzi urteko kartzela zigorra ezarri zioten. 1983an askatu egin zuten ordea, nazioarteko presioa zela-eta, eta beste behin Frantziara ihes egin zuen erbestean. Afrikaans hizkuntzan idazten duen olerkaririk handiena dela esan ohi dute, baina arazo politikoak direla medio, bere hizkuntza alde batera utzi eta, esate baterako, bere libururik ezagunena, True Confessions of an Albino Terrorist (1985), ingelesez idatzi du.

## Lanak
### Olerkiak

* Die ysterkoei moet sweet (1964)
* Die huis van die dowe (1967)
* Kouevuur (1969)
* Lotus 1970
* Oorblyfsels (1970)
* Skryt. Om `n sinkende skip blou te verf (1972)
* Met ander woorde (1973)
* Voetskrif (1976)
* Sinking Ship Blues, Toronto 1977
* And Death White as Words. An Anthology, London, 1978
* In Africa even the flies are happy, London, 1978
* Blomskryf (1979)
* Eklips '1983
* Buffalo Bill 1984
* Lewendood (1985)
* Judas Eye, London - New York, 1989
* Soos die so (1990)
* Nege landskappe van ons tye bemaak aan `n beminde (1993
* Die hand vol vere (1995)
* The Remains. An Elegy (Oorblyfsels. ´n Roudig), Cape Town, 1997
* Papierblom (1998)
* Lady One, Cape Town, 2000
* Ysterkoei-blues (2001)
* Lady One: Of Love and other Poems, New York, 2002

### Prosa

* Katastrofes 1964
* Om te vlie (1971)
* De boom achter de maan (1974)
* The Anthill Bloats … (Die miernes swell op …), Emmarentia, 1980
* Een seizoen in het paradijs (1980)
* Mouroir: Mirror Notes of a Novel, London - New York, 1983
* The True Confessions of an Albino Terrorist, London - New York, 1983
* Spiegeldood, (1984)
* End Papers, 1985
* Memory of Snow and of Dust, 1987
* Book. Part One (Boek. Deel een), Emmarentia, 1987
* All One Horse. Fiction and Images 1989
* Sweet Heart (Hart-Lam), 1991
* Return to Paradise. An African journal 1992
* The Memory of Birds in Times of Revolution 1996
* Dog Heart. A travel memoir, 1998
* Word Work (Woordwerk) 1999

### Bitxikeriak

2005 urtean Berri Txarrak Nafar musika taldeak kanta bat dedikatu zion Jaio.Musika.Hil diskoan.
* Datuak: Q364207
* Multimedia: Breyten Breytenbach / Q364207
# José Luis Errandonea

José Luis Errandonea Urtizberea (Irun, 1945eko ekainaren 9a - 2017ko abenduaren 28a) txirrindulari gipuzkoarra izan zen.
José Mari anaia ere, txirrindularia izan zen.

## Palmaresa

1967
* 9. Nafarroako Itzulian
1969
* 4. Levanteko Itzuliko etapa batean
* 6. Levanteko Itzuliko etapa batean
* 6. Espainiako Txapelketan
1971
* Mallorcako Itzuliko etapa bat
# Minna Canth

Minna Canth (Jaiotza-izena: Ulrika Wilhelmina Johansson) finlandiar eleberrigile eta antzerkigilea izan zen (Tampere, 1844ko martxoaren 19a - Kuopio, 1897ko maiatzaren 12a). Alargun geratu zen, zazpi seme-alabaren ama, 35 urterekin. Borroka feministari ekin zion; xede horretan idazki eta antzezlan ugari prestatu zuen: Langile baten emaztea (1885), Sylvi (1893). Sozialismo humanistaren aldekoa izaki, langileriaren neke eta miseriak azaldu zituen bere lanetan: Patu Latza antzezlana (1889), Legearen arabera eleberria (1889). Kritikaren gupidagabeko erasoen ondoren, gizabanakoaren arazoak landu zituen Agnes eleberrian (1892) eta Anna-Liisa antzezlanean (1895).

## Obrak

* Murtovarkaus (1883)
* Roinilan talossa (1885)
* Työmiehen vaimo (1885)
* Hanna (1886)
* Köyhää kansaa (1886)
* Salakari (1887)
* Kovan onnen lapsia (1888)
* Lain mukaan; Kauppa-Lopo (1889)
* Papin perhe (1891)
* Agnes (1892)
* Hän on Sysmästä (1893)
* Sylvi (1893)
* Spiritistinen istunto (1894)
* Anna Liisa (1895)
* Kotoa pois (1895)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q298027
* Multimedia: Minna Canth / Q298027
# Anyang

Anyang (txinera sinplifikatuz: 安阳; pinyineraz: Ānyáng), Henan probintzian kokatutako prefektura mailako hiria da. Guztira, 5.250.000 biztanle inguru dauzka 2000ko erroldaren arabera eta 7.355 kilometro koadroko azalera.

## Inguru naturala eta kokapena

Prefektura mailako Anyang hiriaren mugakideak honakoak dira: Shanxi probintzia ipar-mendebaldean, Hebei probintzia iparraldean, Puyang ekialdean, eta Xinxiang eta Hebi hegoaldean.

## Banaketa administratiboa

* Beiguan Barrutia (北关区)
* Wenfeng Barrutia (文峰区)
* Yindu Barrutia (殷都区)
* Long'an Barrutia (龙安区)
* Linzhou Hiria (林州市)
* Anyang Konderria (安阳县)
* Tangyin Konderria (汤阴县)
* Hua Konderria (滑县)
* Neihuang Konderria (内黄县)

## Klima

Datu klimatikoak (Anyang, 1971-2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4.4 | 7.9 | 13.8 | 21.7 | 27.1 | 31.8 | 31.7 | 30.4 | 26.8 | 21.2 | 13.0 | 6.6 | 19.7 |
| Batez besteko tenperatura minimoa (°C) | −5.1 | −2.4 | 3.0 | 10.0 | 15.1 | 20.1 | 22.7 | 21.6 | 16.3 | 9.9 | 2.5 | −3.0 | 9.2 |
| Pilatutako prezipitazioa (mm) | 4.8 | 7.7 | 17.8 | 23.1 | 39.7 | 60.7 | 178.7 | 123.3 | 44.8 | 34.2 | 16.3 | 5.8 | 556.9 |
| Prezipitazio egunak (≥ 0.1 mm) | 2.2 | 2.9 | 4.4 | 4.6 | 6.6 | 7.5 | 12.2 | 10.1 | 7.1 | 5.4 | 3.8 | 2.4 | 69.2 |
| Eguzki orduak | 142.0 | 148.9 | 180.2 | 219.4 | 251.6 | 232.5 | 190.2 | 200.1 | 187.1 | 180.2 | 152.8 | 140.3 | 2225.3 |
| Hezetasuna (%) | 60 | 57 | 57 | 57 | 60 | 60 | 77 | 80 | 73 | 69 | 67 | 64 | 66 |
| Iturria: ||||||||||||||

## Ikus, gainera

* Henan probintziaren banaketa administratiboa

## Erreferentziak

* ↑ http://cdc.cma.gov.cn/shuju/search1.jsp?dsid=SURF_CLI_CHN_MUL_MMON_19712000_CES&tpcat=SURF&type=table&pageid=3 China Meteorological Administration

## Kanpo estekak

* (Txineraz) Anyang hiriko gobernuaren webgunea.
* Datuak: Q324293
* Multimedia: Anyang, Henan / Q324293